Παραλία Αγίου Νικολάου Ευβοίας

Η Παραλία Αγίου Νικολάου είναι παραθαλάσσιο χωριό, αλλά και παραλία, στη βόρεια Εύβοια και την Περιφερειακή Ενότητα Εύβοιας. Βρίσκεται στα παράλια του κόλπου Αιδηψού στον Βόρειο Ευβοϊκό, δίπλα και δυτικά από την Αιδηψό, από την οποία διαχωρίζεται με την ΕΟ Χαλκίδας - Αιδηψού. Απέχει 109 χλμ. ΒΔ. από την Χαλκίδα και 18 χλμ. ΝΔ. από την Ιστιαία (έδρα δήμου). Ως ξεχωριστός οικισμός αναφέρεται για πρώτη φορά το 1961 να απογράφεται στον τότε δήμο Λουτρών Αιδηψού. Σύμφωνα με το σχέδιο Καλλικράτης ανήκει στη δημοτική κοινότητα Λουτρών Αιδηψού που υπάγεται στη δημοτική ενότητα Αιδηψού του Δήμου Ιστιαίας-Αιδηψού και σύμφωνα με την απογραφή 2011 έχει 448 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10650 (σελ. 176 του pdf)

 Παραπομπές 

Κατηγορία:Δήμος Ιστιαίας - Αιδηψού